ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1985 για τεχνική προσαρμογή, λόγω της προσχώρησης της Ισπανίας και της Πορτογαλίας, των αποφάσεων 77/97/ΕΟΚ, 79/542/ΕΟΚ και 80/1096/ΕΟΚ στον κτηνιατρικό τομέα - (85/575/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και Πορτογαλίας, και ιδίως το άρθρο 396,

την πρόταση της Επιτροπής,

Εκτιμώντας:

ότι, για να ληφθεί υπόψη η προσχώρηση της Ισπανίας και της Πορτογαλίας, πρέπει να συμπληρωθεί ο κατάλογος των εργαστηρίων που έχει καταρτισθεί στην απόφαση 77/97/ΕΟΚ του Συμβουλίου της 21ης Δεκεμβρίου 1976 περί χρηματοδοτήσεως από την Κοινότητα ορισμένων κτηνιατρικών ενεργειών επείγοντος χαρακτήρος (1), όπως τροποποιήθηκε τελευταία από την απόφαση 85/212/ΕΟΚ (2)

(1) ΕΕ αριθ. L 26 της 31.1.1977, σ. 78.

(2) ΕΕ αριθ. L 96 της 3.4.1985, σ. 32.

ότι πρέπει να ληφθεί υπόψη το γεγονός ότι η Ισπανία και η Πορτογαλία - εκ των οποίων η τελευταία συνεχίζει να τυγχάνει της εφαρμογής της απόφασης 80/877/ΕΟΚ του Συμβουλίου της 15ης Σεπτεμβρίου 1980 περί χρηματοδοτικής ενίσχυσης της Κοινότητας για την εξάλειψη της αφρικανικής πανώλης των χοίρων στην Πορτογαλία (3), η οποία τροποποιήθηκε από την απόφαση 81/477/ΕΟΚ (4), για την περίοδο του προγράμματος εξάλειψης που υπολείπεται - δεν αποτελούν πλέον τρίτες χώρες έναντι της Κοινότητας, ιδιαίτερα όσον αφορά την απόφαση 79/542/ΕΟΚ του Συμβουλίου της 21ης Δεκεμβρίου 1979 περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων (5), όπως τροποποιήθηκε από την απόφαση 84/134/ΕΟΚ της Επιτροπής (6)

(3) ΕΕ αριθ. L 250 της 23.9.1980, σ. 12.

(4) ΕΕ αριθ. L 186 της 8.7.1981, σ. 22.

(5) ΕΕ αριθ. L 146 της 14.6.1979, σ. 15.

(6) ΕΕ αριθ. L 70 της 13.3.1984, σ. 18.

ότι πρέπει να προβλεφθεί η χρηματοδοτική συμμετοχή της Κοινότητας στα μέτρα καταπολέμησης που καθορίζονται σύμφωνα με την κοινοτική διαδικασία και τα οποία πρέπει να εφαρμόσουν η Ισπανία και η Πορτογαλία για την εξάλειψη της κλασικής πανώλης των χοίρων ότι η απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων (7), όπως τροποποιήθηκε τελευταία από την απόφαση 83/254/ΕΟΚ (8), πρέπει να τροποποιηθεί αναλόγως

(7) ΕΕ αριθ. L 325 της 1.12.1980, σ. 5.

(8) ΕΕ αριθ. L 143 της 2.6.1983, σ. 37.

ότι, δυνάμει του άρθρου 2 παράγραφος 3 της συνθήκης προσχώρησης, τα όργανα της Κοινότητας μπορούν να θεσπίσουν, πριν από την προσχώρηση, τα μέτρα που προβλέπονται στο άρθρο 396 της πράξης προσχώρησης, τα οποία τίθενται σε ισχύ με την επιφύλαξη και από την ημερομηνία έναρξης της ισχύος της εν λόγω συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Στο παράρτημα της απόφασης 77/97/ΕΟΚ προστίθενται τα ακόλουθα:

«Ισπανία: Laboratorio de Sadidad y Producciσn Animal de Barcelona.

Πορτογαλία: Laboratσrio National de Investigaηγo Veterinαria - Lisboa».

ρθρο 2

Στο παράρτημα της απόφασης 79/542/ΕΟΚ, τα σημεία που αφορούν την Ισπανία και την Πορτογαλία καταργούνται με ισχύ από την 1η Μαρτίου 1986.

ρθρο 3

Η απόφαση 80/1096/ΕΟΚ τροποποιείται ως εξής:

1. Στο άρθρο 2 παράγραφος 2 προστίθεται το ακόλουθο τμήμα φράσεως:

«και σε 10 εκατομμύρια ECU για την Ισπανία και την Πορτογαλία».

2. Στο άρθρο 5 παράγραφος 1 προστίθεται το ακόλουθο στοιχείο:

«γ) αντικαθίσταται από την ημερομηνία της 31ης Δεκεμβρίου 1986 για την Ισπανία και την Πορτογαλία.»

ρθρο 4

Η παρούσα απόφαση παράγει αποτελέσματα από την 1η Ιανουαρίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.

ρθρο 5

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1985.

Για το Συμβούλιο

Ο Πρόεδρος

M. FISCHBACH